Diari Oficial de la Generalitat Valenciana


Sumari del DOGV 6305, del 07-07-2010 (2010/6794)

Notificació de la sentència dictada en el judici ordinari número 1049/2004.
---------------------------------------------------------------------------

### Dades del document

Número de DOGV
:   6305

Data del DOGV
:   07-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6794


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici ordinari número 1049/2004. [2010/6794]  
Judici ordinari 001049/2004   
Part demandant: Tomás Gallardo Consuegra.  
Part demandada: Pedro García Díaz.  
En el judici a què es fa referència s'ha dictat la resolució que té l'encapçalament i la dispositiva que diu així:  
«Sentència número 56/2010  
València, 15 de març de 2010.  
Juan Carlos Artero Mora, magistrat titular del Jutjat de Primera Instància Número 10 de València, ha vist aquestes actuacions de judici ordinari, seguits en aquest Jutjat amb el número 1049/2004, promoguts per Tomás Gallardo Consuegra, representat per la procuradora Begoña Mollá Sanchis i defensat per la lletrada Noelia Ferrer Cerdá, contra Pedro García Díaz, declarat en situació processal de rebel·lia, sobre reclamació d'una quantitat i obligació de fer.  
Dispositiva  
Estime de forma íntegra la demanda interposada per Tomás Gallardo Consuegra contra Pedro García Díaz:  
1r. Declare que el vehicle matrícula V-1655-EF és propietat del demandat Pedro García Díaz des de el 21 de febrer de 2002.  
2n. Ordene oficiar a la Direcció General de Trànsit de València perquè procedisquen a canviar la titularitat del vehicle de marca Nissan, model Primera, tipus turisme, matrícula V-1655-EF, que fins ara consta a nom de Tomás Gallardo Consuegra, a nom de Pedro García Díaz; totes les despeses que es produïsquen d'aquest tràmit administratiu seran a càrrec del demandat.  
3r. Condemne el demandat a pagar la quantitat de tres mil sis-cents sis euros i set cèntims (3.606,07 euros), més els interessos legals des del 4 de novembre de 2004, data d'interposició de la demanda.  
4t. Condemne el demandat al pagament de les costes processals causades.  
Notifiqueu aquesta resolució a les parts i feu-los saber aquesta que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique la resolució, presentant, davant d'aquest Jutjat, un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat a l'entitat Banesto i en el "compte de dipòsits i consignacions" obert en nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca una testimoniança d'aquesta resolució, que s'unirà a les actuacions que l'han motivada, portant-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència dictada al demandat, Pedro García Díaz.  
València, 14 de maig de 2010.- El secretari judicial: Julio Giráldez Blanco.